OBRAZLOŽENJE

uz Polugodišnji izvještaj o izvršenju Proračuna

Općine Saborsko za 2025. godinu

Sukladno Zakonu o proračunu (“Narodne novine” broj 144/21) i Pravilnikom o polugodišnjem i godišnjem izvještaju o izvršenju proračuna (“Narodne novine” broj 85/23) propisana je obveza sastavljanja i podnošenja polugodišnjeg i godišnjeg izvještaja o izvršenju proračuna.

Člankom 88. Zakona o proračunu (Narodne novine broj 144/21) propisana je obveza izrade polugodišnjeg izvještaja o izvršenju proračuna.

Polugodišnji izvještaj o izvršenju proračuna sastavlja se za proračunsku godinu te se podnosi predstavničkom tijelu do 30. rujna tekuće godine.

Pravilnikom o polugodišnjem i godišnjem izvještaju o izvršenju proračuna i financijskog plana (u daljnjem tekstu: Pravilnik) propisuje se izgled, sadržaj, obveznici primjene, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

1. OPĆI DIO PRORAČUNA

**Račun prihoda i rashoda, primitaka i izdataka**

Ukupni prihodi i primici proračuna za polugodišnje razdoblje iznose **343.175,32 eura**.

**Prihodi poslovanja** izvršeni su u iznosu 343.175,32 eura. Prihodi se odnose na prihode od poreza, pomoći iz inozemstva i od subjekata unutar općeg proračuna, prihode od imovine, prihode od administrativnih i upravnih pristojbi, pristojbi po posebnim propisima i naknada, prihode od prodaje proizvoda i robe te pruženih usluga i prihode od donacija, te kazne, upravne mjere i ostale prihode.

Prihodi od poreza, ostvareni su u iznosu od **55.598,29 eura.** Prihode od poreza čine porez na dohodak, porez na imovinu i porezi na robu i usluge. Vrijednosno su prihod od poreza na dohodak i porez na imovinu najznačajniji u toj skupini.

Porez na imovinu ostvaren je u iznosu od **11.801,53 eura**, u kojem je 1.695,01 € uplaćeno za kuće za odmor, a 12.272,14 € za porez na promet nekretninama.

Pomoći iz inozemstva i od subjekata unutar općeg proračuna ostvareni su u iznosu od **84.896,41 eura**, ostvareni su 24,05% u odnosu na godišnji plan proračuna. Prihodi se odnose na tekuće pomoći iz državnog proračuna za fiskalnu održivost vrtića, tekuće pomoći iz županijskog proračuna za provođenje manifestacije trail Saborsko i sufinanciranje lokalnih izbora.

Tekuće pomoći od izvanproračunskih korisnika odnose se na financiranje javnih radova. Pomoći fiskalnog izravnanje odnose se na prihode koje se isplaćuju iz državnog proračuna sukladno odredbama Zakona.

Prihodi od imovine iznose **11.435,94 eura.** Odnosi se na prihode od kamata, prihode od najamnine, prihode od prava služnosti.

Prihodi od upravnih i administrativnih pristojbi iznose **190.991,07 eura**, odnose se na prihode turističke pristojbe, prihode vodnog doprinosa, šumski doprinos, prihodi Hrvatskih cesta za čišćenje snijega na temelju ugovora, komunalni doprinos i komunalnu naknadu. Najveći prihodi ostvaruju se od komunalne naknade i šumskog doprinosa.

Kazne, upravne mjere i ostali prihodi ostvareni su u iznosu od **163,61 eura**, a odnose se na prihode od troškova ovrha i povrata sredstava za bolovanje od OŠ Plaški.

Polugodišnjim izvršenjem proračuna za razdoblje od 1. siječnja do 30. lipnja 2025. godine, prihodi poslovanja čine 30,03% godišnjeg plana proračuna.

Ukupni rashodi proračunaza polugodišnje razdoblje iznose **353.421,56 eura**, tj. ostvareni su 24,54% u odnosu na plan proračuna. Od toga rashodi poslovanja iznose **298.824,43 eura**, a rashodi za nabavu nefinancijske imovine iznose **54.597,13 eura**.

**Rashodi poslovanja** planirani su u iznosu od **792.308,00** e**ura**, a ostvareni su u iznosu od **298.824,43 eura**, odnosno ostvarenje je 37,72% od godišnjeg plana.

Rashodi poslovanja obuhvaćaju:

* **Rashodi za zaposlene**
* koji se odnose na plaće, doprinose na i iz plaće i ostale rashode za zaposlene.

Rashodi za zaposlene ostvareni su u iznosu od **79.976,60 eura**.

* **Materijalni rashodi**

Materijalni rashodiostvareni su u iznosu od **135.626,58 eura** ili 30,21% u odnosu na plan, odnose se na:

* naknade troškova zaposlenima, koji obuhvaćaju službeni put, naknade za prijevoz na posao i s posla, stručno usavršavanje
* rashode za materijal i energiju, koji obuhvaća uredski materijal, energiju, materijal i dijelove za tekuće i investicijsko održavanje, te sitni inventar
* rashode za usluge, koji obuhvaćaju usluge telefona, pošte, prijevoza, usluge tekućeg i investicijskog održavanja, usluge promidžbe i informiranja, lomunalne usluge, zakupnine, intelektualne usluge, računalne usluge i ostale usluge
* ostali nespomenuti rashodi poslovanja obuhvaćaju naknade za rad predstavničkih i izvršnih tijela, biračkih odbora, povjerenstava za lokalne izbore, premije osiguranja prijevoznih sredstava i ostale imovine, reprezentacije, članarine, pristojbe i naknade i ostali nespomenuti rashodi poslovanja
* **Financijski rashodi**

Financijski rashodiizvršeni su u iznosu od **717,53 eura** ili 23,49% u odnosu na plan proračuna.

Ova skupina rashoda odnosi se na bankarske usluga i usluga platnog prometa i ostale nespomenute financijske prihode.

* **Pomoći dane u inozemstvo i unutar općeg proračuna** odnose se na pomoći proračunskim korisnicima drugih proračuna, a ostvareni su u iznosu od 54.763,64 eura, tj. ostvarenje je za 69,46%. Pomoći se odnose na sufinanciranje izbornog materijala za lokalne izbore, a tekuće pomoći proračunskim korisnicima drugih proračuna u najvećem dijelu se odnose na financiranje vrtića
* **Naknade građanima i kućanstvima na temelju osiguranja i druge naknade**

Naknade građanima i kućanstvimadodijeljene su iz proračuna u iznosu od **7.466,73 eura**.

Osim naknada koje se isplaćuju za provedbu Socijalnog programa sukladno Odluci o socijalnoj skrbi, ostatak utrošenih sredstava odnosi se na isplatu stipendija za studente, financiranje učeničkih domova, financijska pomoć osobama, ostale naknade iz proračuna u naravi.

* **Ostali rashodi**

Ostali rashodi izvršeni su u iznosu od **20.273,65 eura**, a odnose se na tekuće donacije u novcu i kapitalne donacije.

*Tekuće donacije* izvršene su u iznosu od 16.773,65 eura, a odnose se na donacije za redovito financiranje neprofitnih organizacija, tj. za Crveni križ i HGSS, donacije vjerskim zajednicama, udrugama i političkim strankama. Najviše je utrošeno na donaciju za Turističku zajednicu Plitvičke doline.

*Kapitalne donacije* izvršene su za 3.500,00 eura, a odnose se na kapitalne donacija vjerskim zajednicama za izmjenu stolarije i uređenje prostora.

**Rashodi za nabavu nefinancijske imovine** izvršeni su u iznosu od **54.597,13 eura.** tj. za 8,43%

Rashodi se odnose se na:

* **Rashode za nabavu proizvedene dugotrajne imovine** koji su ostvareni u iznosu od **3.125,00 eura**, a odnose se na sljedeću skupinu rashoda:
	+ ostali građevinski objekti, a oni se odnose na izradu idejnog rješenja za pješačku stazu na jezeru Blata
	+ postrojenja i oprema – odnose se na uredsku opremu i namještaj, a to je nabavka radnog stola, printera i uređenje kuhinje u mrtvačnici, te na opremu koja se odnosi na nabavku hladnjaka, koševa za otpatke, i opremanje dječjeg igrališta – rubnjaci, ploče i izrada potpornog zida
	+ umjetnička, literarna i znanstvena djela – odnosi se na izradu projektne dokumentacije za izmjenu i dopunu Prostornog plana uređenja Općine Saborsko

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Račun financiranja prema ekonomskoj klasifikaciji i izvorima financiranja je 0,00 eura, jer se Općina Saborsko nije zaduživala.

U polugodišnjem razdoblju ostvaren je manjak poslovanja u iznosu od 10.246,24 eura.

IZVJEŠTAJ O KORIŠTENJU PRORAČUNSKE ZALIHE

Sukladno članku 65. Zakona o Proračunu, sredstva proračunske zalihe mogu se koristiti za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva, jer ih pri planiranju proračuna nije bilo moguće predvidjeti. Sredstva proračunske zalihe koriste se i za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja, te za druge nepredviđene rashode tijekom godine.

Do 30.06.2025. godine nije bilo isplata iz proračunske zalihe.

IZVJEŠTAJ O ZADUŽIVANJU NA DOMAĆEM I STRANOM TRŽIŠTU

Zaduživanje i davanje jamstava jedinica lokalne i područne (regionalne) samouprave regulirano je Zakonom o proračunu (NN 144/21).

Predstavničko tijelo JLP(R)S donosi odluku za dugoročno zaduživanje za investicije ili kapitalne pomoći trgovačkim društvima i drugim pravnim osobama u većinskom vlasništvu, nakon toga Vlada donosi suglasnost za zaduženje.

Općina se nije zaduživala na domaćem i stranom tržištu novca i kapitala, te nije ugovorala kredite ili zajmove.

IZVJEŠTAJ O DANIM JAMSTVIMA I IZDACIMA PO JAMSTVIMA

Općina Saborsko u izvještajnom razdoblju od 1. siječnja do 30. lipnja 2025. godine nije izdavala jamstva niti u svojim poslovnim knjigama ima iskazane obveze po danim jamstvima.